·    ” অবিশ্বাসীরা কি চিন্তা করে দেখে না যে,একসময় নভোমণ্ডল ও ভূ-মণ্ডল ওতপ্রোতভাবে মিশে ছিল,অতঃপর আমি তাদেরকে বিচ্ছিন্ন করে দিলাম এবং জীবন্ত সবকিছু পানি থেকে সৃষ্টি করলাম? তবুও কি তারা বিশ্বাস করবে না?” (সূরা আল-আম্বিয়া ২১:৩০)

·    "তিনি নভোমণ্ডল ও  ভূমণ্ডলকে অনস্তিত্ব থেকে অস্তিত্বে আনয়নকারী; তিনি যখন কিছু করতে চান তখন সেটিকে বলেন: ’হও’, অমনি তা হয়ে যায়।" (সূরা আল-ইমরান ৩:১১৭)

এই আয়াতদ্বয় দ্বারা মহাবিশ্ব সৃষ্টির সাধারণ তত্ত্ব প্রকাশ পেয়েছে। Big Bang Theory অনুযায়ী একসময় মহাবিশ্বের সকল বস্তু আড়ষ্ট অবস্থায় ছিল, একটি বিন্দুতে।অতঃপর বিস্ফোরণের মাধ্যমে তা আলাদা হয়ে গেছে।তাছাড়া সমস্ত জীবদেহের ৮০-৮৫%-ই পানি দিয়ে গঠিত।

·      ”অতঃপর তিনি পৃথিবীর দিকে মনোনিবেশ করেন;যা ছিল ধুম্রকুঞ্জ বিশেষ” (সূরা আল-ফুসসিলাত ৪১:১১)

এখানে ধুম্রকুঞ্জ বলতে পৃথিবীর আদি অবস্থার কথা বলা হয়েছে।‘ধুম্র’ শব্দের অর্থ-ধোয়া বা গ্যাস। Big Bang Theory অনুযায়ী পৃথিবী একসময় অত্যন্ত উত্তপ্ত,জ্বলন্ত ও গ্যাসের পিণ্ড ছিল।

·      “তিনিই সূর্যকে তেজস্বী করেছেন এবং চন্দ্রকে জ্যোতির্ময় করেছেন এবং তার তিথি নির্দিষ্ট করেছেন” (সূরা আল-ইউনূস ১০:০৫)

·      “ কত মহান তিনি; যিনি সৃষ্টি করেছেন সৌরজগৎ এবং উহাতে স্থাপন করেছেন সূর্যকে প্রদীপরূপে এবং চন্দ্রকে করেছেন জ্যোতির্ময় ” (সূরা আল-ফুরকান ২৫:৬১)

কুরআনে সূর্যকে ‘সিরাজ’ (প্রদীপ) বলা হয়েছে;যা নিজেই আলো উৎপন্ন করতে সক্ষম।চাঁদের আলোকে কুরআনে ‘মুনীর’ বলা হয়েছে।আরবীতে ‘মুনীর‘ অর্থ-অন্য উৎস থেকে গৃহীত আলো’ বা ‘প্রতিফলিত আলো’।

·      ” চন্দ্র ও সূর্য হিসাবমত ঘোরে ” (সূরা আর-রহমান ৫৫:০৫)

মহাকাশবিজ্ঞান অনুযায়ী চাঁদ ২৮ দিন ১২ ঘণ্টায় সমগ্র পৃথিবীকে একবার প্রদক্ষিণ করে এবং সূর্য নিজের অক্ষে নিজস্ব গতিতে ঘূর্ণায়মান।সূর্য প্রায় ২৫ দিনে একটি আবর্তন সম্পন্ন করে।তবে পৃথিবীর সাপেক্ষে "সূর্যের" অবস্থান প্রতিনিয়ত পরিবর্তিত হতে থাকায় আমরা এই "আবর্তন" বেগের মান পাই ২৮ পার্থিব দিন। দেখা যাচ্ছে, "সূর্যের" নিজ কক্ষের চারদিকে "আবর্তন" বেগ খুবই কম, এই ঘূর্ণন বেগ থেকে যে কেন্দ্রাতিগ বলের সৃষ্টি হয় তা "সূর্যের" পৃষ্ঠ অভিকর্ষের তুলনায় ১৮০ লক্ষ ভাগের এক ভাগ।

·       “আমি আমার অসীম ক্ষমতাবলে নির্মাণ করেছি মহাসম্প্রসারণশীল মহাকাশ” (সূরা যারিয়াত ৬০:৪৭)

বিংশ শতাব্দীর প্রাথমিক যুগে রুশ পদার্থবিজ্ঞানী আলেকজান্ডার ফ্রিডম্যান ও বেলজিয়ামের বিজ্ঞানী জর্জেস লেমেট্রে তাত্ত্বিকভাবে বিশ্লেষণ করে জানান যে মহাকাশ সম্প্রসারিত।

মহাকাশবিজ্ঞান
পৃথিবীর ক্রমবিকাশের চারটি ধাপ
আকাশ
মহাপ্রলয়ঃ